1. melléklet a 15/2019. (XI. 25.) önkormányzati rendelethez

***1. Kulcs Díszpolgára kitüntetés leírása***

a) A díszpolgári oklevél C/3 ívméretű fekvő tájolású, középen függőlegesen félbehajtott fényes műnyomó lap jobb oldalán kék szegélyben a következő feliratot tartalmazza fekete színben: [Díszpolgári Oklevél; Kulcs Községi Önkormányzat {kitüntetett neve} részére a település érdekében kifejtett kimagasló tevékenységért megbecsülése és tisztelete jeléül Kulcs Díszpolgára címet adományozza. Dátum, a polgármester és jegyző aláírása]. Az oklevél felirata fölött Kulcs Község címerének grafikája. Az oklevél kék színű velúrkötésben helyezendő el.

b) A kitüntetéssel járó emlékérem 40 mm átmérőjű, kör alakú, kétoldalas, arany színű fémérme. Első oldalán a község bevésett címere, a hátoldalon a „Kulcs Község Díszpolgára” szöveg van bevésve. Az emlékérmet díszdobozban kell elhelyezni.

***2. Kulcsért Díj kitüntetés leírása***

a) Az pro urbe díj oklevél C/3 ívméretű fekvő tájolású, középen függőlegesen félbehajtott fényes műnyomó lap jobb oldalán kék színű szegélyben a következő feliratot tartalmazza fekete színben: [Oklevél; Kulcs Községi Önkormányzat {kitüntetett neve} részére Kulcs fejlődése érdekében végzett kiemelkedő és maradandó értékű tevékenységéért, Kulcsért Díjat adományozza. Dátum, a polgármester és jegyző aláírása. Az oklevél felirata fölött Kulcs Község címerének grafikája. Az oklevél kék színű velúrkötésben helyezendő el.

b) Pro urbe díj díszdobozban: az emlékplakett 40 mm átmérőjű, kör alakú, kétoldalas, ezüst színű fémérme. Első oldalán a község bevésett címere, a hátoldalon a „Kulcsért” szöveg van bevésve. Az emlékérmet díszdobozban kell elhelyezni.

***3. Kulcsért Elismerő Oklevél leírása***

a) Az oklevél tartalmazza az adományozó megnevezését, a szakterületi önkormányzati elismerés megnevezését, a város címerét, a szakterületi önkormányzati elismerésben részesült nevét, az adományozás keltét, a polgármester és a jegyző aláírását, továbbá az önkormányzat hivatalos bélyegzőjének lenyomatát.

b) A szakterületi elismerő oklevéllel adományozandó ajándéktárgy a szakterületet kifejező egyedi készítésű plasztika vagy emléktárgy.